תקנות הפיקוח על מעונות יום לפעוטות (הפחתה של סכומי עיצום כספי ופריסת תשלומים)

{{ח:התחלה}}
{{ח:כותרת|תקנות הפיקוח על מעונות יום לפעוטות (הפחתה של סכומי עיצום כספי ופריסת תשלומים), התשפ״ה–2025}}

{{ח:פתיח-התחלה}}
{{ח:תיבה|ק״ת תשפ״ה, 1497|תקנות הפיקוח על מעונות יום לפעוטות (הפחתה של סכומי עיצום כספי ופריסת תשלומים)|https://olaw.org.il/takanot/takanot-11821.pdf}}.
{{ח:סוגר}}
{{ח:מפריד}}

{{ח:מבוא}}
בתוקף סמכותי לפי {{ח:חיצוני|חוק הפיקוח על מעונות יום לפעוטות#סעיף 43|סעיף 43(ב)}} {{ח:חיצוני|חוק הפיקוח על מעונות יום לפעוטות|לחוק הפיקוח על מעונות יום לפעוטות, התשע״ט–2018}} (להלן – החוק), ובהסכמת שר המשפטים אני מתקין תקנות אלה:
{{ח:סוגר}}
{{ח:מפריד}}

{{ח:סעיף|1|הגדרה}}
{{ח:ת}} בתקנות אלה, ”הממונה“ – כהגדרתו {{ח:חיצוני|חוק הפיקוח על מעונות יום לפעוטות#סעיף 36|בסעיף 36 לחוק}}.

{{ח:סעיף|2|הפחתת סכומי העיצום הכספי}}
{{ח:ת}} הממונה רשאי להפחית למפר את סכום העיצום הכספי, בהתקיים נסיבה מהנסיבות כמפורט בפסקאות להלן ובשיעור כמפורט לצידה:
{{ח:תת|(1)}} בשלוש השנים שקדמו להפרת ההוראה שבשלה מוטל על המפר עיצום כספי, לא הוטל עליו עיצום כספי בשל הפרת אותה הוראה – 10%, ואם, בחמש השנים שקדמו להפרה, לא הוטל על המפר עיצום כספי בשל הפרת כל הוראה שבשל הפרתה ניתן להטיל עיצום כספי לפי {{ח:חיצוני|חוק הפיקוח על מעונות יום לפעוטות|החוק}} – 20%;
{{ח:תת|(2)}} המפר הפסיק את ההפרה מיוזמתו ודיווח עליה לממונה – 30%;
{{ח:תת|(3)}} המפר נקט פעולות למניעת הישנות ההפרה ולהקטנת הנזק, להנחת דעתו של הממונה – 20%.

{{ח:סעיף|3|הפחתה בשל נסיבות אישיות}}
{{ח:ת}} ראה הממונה, לגבי מפר שהוא יחיד, שההפרה נגרמה בשל נסיבות אישיות המצדיקות הפחתה של העיצום הכספי או שהתקיימו נסיבות אישיות קשות המצדיקות שלא למצות את הדין עם המפר, רשאי הוא להפחית למפר את סכום העיצום הכספי המוטל על המפר בשיעור של 20%.

{{ח:סעיף|4|הפחתה בשל כמה נסיבות}}
{{ח:ת}} התקיימו לגבי מפר כמה נסיבות כאמור {{ח:פנימי|סעיף 2|בתקנות 2}} {{ח:פנימי|סעיף 3|ו־3}}, רשאי הממונה להפחית למפר מסכום העיצום הכספי המוטל עליו את השיעורים המנויים לצד אותן נסיבות במצטבר, ובלבד ששיעור ההפחתה המצטבר לא יעלה על 50% מסכום העיצום הכספי.

{{ח:סעיף|5|הפחתה בשל התחשבות במחזור עסקאות}}
{{ח:תת|(א)}} מצא הממונה שסכום העיצום הכספי המוטל על המפר, בין שהופחת לפי {{ח:פנימי|סעיף 2|תקנות 2}} {{ח:פנימי|סעיף 3|או 3}} ובין שלא הופחת כאמור, עולה על 5% ממחזור עסקאותיו של המפר, רשאי הוא להפחית את סכום העיצום הכספי ל־5% ממחזור העסקאות שלו.
{{ח:תת|(ב)}} מפר המבקש הפחתה של סכום העיצום הכספי לפי תקנה זו, יגיש לממונה אישור לעניין גובה מחזור העסקאות שלו, בתוך 30 ימים ממועד מסירת ההודעה על הכוונה להטיל עליו עיצום כספי.
{{ח:תת|(ג)}} בתקנה זו –
{{ח:תת|סוג=הגדרה}} ”אישור לעניין גובה מחזור העסקאות“ – כמפורט להלן, לפי העניין:
{{ח:תתתת|(1)}} לעניין מפר החייב לפי דין במינוי רואה חשבון מבקר כהגדרתו {{ח:חיצוני|חוק החברות|בחוק החברות, התשנ״ט–1999}} – אישור שנתן רואה החשבון המבקר;
{{ח:תתתת|(2)}} לעניין מפר שהוא אגודה שיתופית – אישור של מי שביקר את חשבונותיה של האגודה השיתופית לפי {{ח:חיצוני|פקודת האגודות השיתופיות#סעיף 20|סעיף 20 לפקודת האגודות השיתופיות}};
{{ח:תתתת|(3)}} לעניין מפר אחר – אישור שנתן רואה חשבון או אישור שנתן יועץ מס מייצג כהגדרתו {{ח:חיצוני|חוק הסדרת העיסוק בייצוג על ידי יועצי מס|בחוק הסדרת העיסוק בייצוג על ידי יועצי מס, התשס״ה–2005}}, כי גובה מחזור העסקאות שהציג המפר תואם לאמור במסמך שהוגש לרשות המסים בישראל או למוסד לביטוח לאומי לפי דין;
{{ח:תת|סוג=הגדרה}} ”מחזור עסקאות“ – מחזור עסקאות של עוסק כהגדרתו {{ח:חיצוני|חוק מס ערך מוסף|בחוק מס ערך מוסף, התשל״ו–1975}}.

{{ח:סעיף|6|פריסת תשלום עיצום כספי}}
{{ח:ת}} הממונה רשאי לפרוס את תשלום העיצום הכספי, כמפורט בפסקאות להלן:
{{ח:תת|(1)}} הממונה רשאי להחליט על פריסת תשלום עיצום כספי, שצורף לה אישור רואה חשבון המעיד על כך שאין ביכולתו לשאת בתשלום האמור, לפי בקשתו של המפר, בין שהחליט הממונה על הפחתת סכום העיצום הכספי לפי תקנות אלה ובין שלאו;
{{ח:תת|(2)}} הורה הממונה כאמור בתקנת משנה (א) {{ח:הערה|[צ״ל: בפסקה (1)]}}, לא יעלה מספר התשלומים על עשרה תשלומים חודשיים; לא שילם המפר תשלום חודשי במועדו, יראו את החלטת הממונה לעניין פריסת התשלומים לפי תקנת משנה (א) {{ח:הערה|[צ״ל: פסקה (1)]}} בטלה ויחול על יתרת התשלום האמור {{ח:חיצוני|חוק הפיקוח על מעונות יום לפעוטות#סעיף 46|בסעיף 46 לחוק}}.

{{ח:חתימות|י״א באדר התשפ״ה (11 במרץ 2025)}}
* '''יואב קיש'''
שר החינוך
{{ח:סוגר}}
{{ח:סוף}}
[[קטגוריה:בוט חוקים]]